open-index/open-wikipedia-markdown huggingface dataset:
Masakazu Natsuda

**Masakazu Natsuda** (s. 1968 Tokio) on japanilainen säveltäjä ja kapellimestari.

Natsuda opiskeli sävellystä Jō Kondōn, Masayuki Nagatomin ja Teruyuki Nodan johdolla Tokion taiteiden yliopistossa. Hän opiskeli myös orkesterinjohtoa Kazuyoshi Akiyaman johdolla. Pariisin konservatoriossa hänelle opetti sävellystä Gérard Grisey ja orkesterinjohtoa Jean-Sébastien Béreau (1993–7).

Natsuda sai mm. Ataka-palkinnon (1989), kolmannen palkinnon Japanin musiikkikilpailussa (1991) ja Akutagawa-palkinnon (2002).

Kapellimestarina Natsuda debytoi Tokiossa 1992. Hän on toiminut Alpha-nykymusiikkiyhtyeen kapellimestarina vuodesta 1998 ja Ensemble Vivon johtajana vuodesta 2001.

Natsuda on opettanut sävellystä ja musiikin teoriaa muiden muassa Kunitachi-musiikkiopistossa Tokiossa vuodesta 1998.

## Lähteet
Jaan Lintrop

**Jaan Lintrop** (13. kesäkuuta 1885 Alliku vald – 24. maaliskuuta 1962 Oisu) oli virolainen novellisti ja sanomalehtimies. Hän toimi eri sanomalehtien toimittajana, kunnes vuonna 1919 perusti sanomalehtitoimiston AB, jonka seuraajaa ETA:ta hän johti vuoteen 1929 asti.

## Teokset
### Novellikokoelmat
*"Igapäevane elu" (1909)
*"Nutt ja naer" (1910)
*"Oma aja lapsed" (1959), valikkogu
*"Kitsad väravad" (1985), valikkogu
### Kertomus
*"Villem Elgas" (1911)
### Romaani
*"Muiste" (1936)
### Matkakertomus
*"Türgi enne ja nüüd" (1930)

## Lähteet
NFL:n varaustilaisuus 2015

**NFL:n varaustilaisuus 2015** oli NFL-liigan 80. varaustilaisuus. Se järjestettiin 30. huhtikuuta – 2. toukokuuta 2015 Chicagossa. Varaustilaisuuden ensimmäisellä vuorolla Tampa Bay Buccaneers varasi pelinrakentaja Jameis Winstonin.

## Ensimmäinen kierros

## Lähteet

## Aiheesta muualla
Bhojpurin piirikunta

**Bhojpurin piirikunta** () on yksi Nepalin 75 piirikunnasta. Se sijaitsee Nepalin Itäisen kehitysalueen Kosin vyöhykkeellä. 

Bhojpurin piirikunta rajautuu pohjoisessa Sankhuwasabhan, idässä Dhankutan, etelässä Udayapurin sekä lännessä Khotangin ja Solukhumbun piirikuntaan.    

Bhojpurin piirikunnassa asui vuonna 2011 yhteensä 182&nbsp;459 henkeä (203&nbsp;018 as. vuonna 2001). Piirikunnan pinta-ala on 1&nbsp;507 neliökilometriä ja väestötiheys 121 as./km2. Hallinnollinen keskus on Bhojpur (7&nbsp;446 as., 2011), joka sijaitsee linnuntietä runsas 180  kilometriä Kathmandusta itäkaakkoon. Vuonna 2011 piirikunnassa ei ollut lainkaan kaupunkeja, mutta vuonna 2014 sinne perustettiin vierekkäisten kyläkomiteoiden alueita ja väestöä yhdistämällä sen ensimmäiset kaupungit: Bhojpur ja Sadanand.

Luonnonmaantieteellisesti piirikunta ryhmitellään yleensä Nepalin Itäiseen kumpuvyöhykkeeseen kuuluvaksi. Tarkemmassa jaottelussa piirikunnasta 2,7&nbsp;% voidaan luokitella alavampaan trooppiseen, 30,5&nbsp;% ylempään trooppiseen, 49,8&nbsp;% subtrooppiseen, 15,1&nbsp;% lauhkeaan ja 1,7&nbsp;% subalpiiniseen kasvillisuusvyöhykkeeseen.

Bhojpur, Nepal.jpg|Bhoipurin kaupunkia.


## Lähteet

## Aiheesta muualla
Blaablaa (En kuule sanaakaan)

”**Blaablaa (En kuule sanaakaan)**” on Antti Tuiskun kappale hänen kymmenenneltä studioalbumiltaan *[[En kommentoi]]*. Kappale julkaistiin albumin toisena singlenä 10. huhtikuuta 2015. Kappale oli kuitenkin jo 9. huhtikuuta NRJ-radiokanavalla ennakkosoitossa. Kappaleen ovat säveltäneet Aku Rannila, Kalle Lindroth sekä Jurek, ja sen on sanoittanut Saara Törmä.

Tuisku on kertonut, että kappaleessa tulee esiin *En kommentoi* -albumin pääteema, ”itsensä kunnioittaminen, oman arvon tunteminen ja se ettei välitä siitä mitä muut ajattelevat.”

”Blaablaa (En kuule sanaakaan)” -kappaleen musiikkivideo julkaistiin YouTubessa Tuiskun omalla kanavalla viikko singlejulkaisun jälkeen, 17. huhtikuuta 2015. Videon ovat ohjanneet Lauri Laukkanen ja Matias Koskinen. Video on kuvattu Thaimaassa Bangkokissa ja Phuketissa. Videolla Tuisku pakenee paikallista mafiaa juosten Bangkokin kaduilla.

Kappale nousi ensimmäisellä listaviikollaan latauslistan kolmanneksi.

## Kappaleet
#

## Listasijoitukset

## Lähteet
Tora

**Tora** on vanha pohjoismainen naisen etunimi. Se on Tor-miehennimen sisarnimi. Nimi esiintyy myös kirjoitettuna **Thora**.

Ruotsissa Tora-nimisiä naisia oli vuoden 2020 lopussa 2878. Suomessa nimi on jäänyt harvinaisemmaksi, mihin lienee vaikuttanut suomen kielen *tora*-sanan merkitys ”riita”.  Heinäkuuhun 2025 mennessä se oli Digi- ja väestötietoviraston tietojen mukaan annettu alle 260 henkilölle. Lisäksi on muutamia kymmeniä Thora-nimisiä henkilöitä. Vuodesta 1908 lähtien Toralla on kuitenkin ollut suomenruotsalaisessa nimipäiväkalenterissa nimipäivä 8. heinäkuuta.

## Tunnettuja Tora- ja Thora -nimisiä

* Tora Aasland (s. 1942), norjalainen sosiologi, poliitikko ja ministeri
* Tora Berger (s. 1981), norjalainen ampumahiihtäjä ja olympiavoittaja 
* Thora Birch (s. 1982), yhdysvaltalainen näyttelijä
* Tora Dahl (1886–1982), ruotsalainen kirjailija
* Thora Hird (1911–2003), brittiläinen näyttelijä
* Tora Larsson (1891–1919), ruotsalainen uimahyppääjä 
* Thora Meincke (1877–1911), tanskalainen näyttelijä
* Tora Teje (1893–1970), ruotsalainen näyttelijä

## Kuvitteellisia Tora -nimisiä
*Tora, Rubeus Hagridin koira

## Nimen muita merkityksiä

* 299 Thora, päävyöhykkeen asteroidi

## Lähteet
Dotin piirikunta

**Dotin piirikunta** () on yksi Nepalin 75 piirikunnasta. Se sijaitsee Nepalin Kaukolännen kehitysalueen Setin vyöhykkeellä. 

Dotin piirikunta rajautuu etelässä Kailalin, lännessä Dadeldhuran, pohjoisessa Baitadin ja Bajhangin sekä idässä Achhamin ja Surkhetin piirikuntaan. 

Dotin piirikunnassa asui vuonna 2011 yhteensä 211&nbsp;746 henkeä (207&nbsp;066 as. vuonna 2001). Piirikunnan pinta-ala on 2&nbsp;025 neliökilometriä ja väestötiheys 105 as./km2. Hallinnollinen keskus on Dipayal Silgadhi (26&nbsp;508 as., 2011), joka sijaitsee  linnuntietä noin 460 kilometriä Kathmandusta länsiluoteeseen. Dipayal Silgadhi tai lyhyesti Dipayal on - ainakin muodollisesti - myös 1,57 miljoonan asukkaan Setin vyöhykkeen ja koko Kaukolännen kehitysalueen hallintokeskus.

Luonnonmaantieteellisesti piirikunta ryhmitellään yleensä Nepalin Kaukolännen kumpuvyöhykkeeseen kuuluvaksi. Tarkemmassa jaottelussa piirikunnasta 0,1&nbsp;% voidaan luokitella alavampaan trooppiseen, 22,2&nbsp;% ylempään trooppiseen, 58,8&nbsp;% subtrooppiseen, 17,6&nbsp;% lauhkeaan ja 1,2&nbsp;% subalpiiniseen kasvillisuusvyöhykkeeseen sekä 0,1&nbsp;% vesistöihin kuuluvaksi.


Dipayal.jpg| Setijoen ympäristöä, kuvan vasemmalla puolella osia piirikeskuksesta, Dipayalin kaupungista.

## Lähteet

## Aiheesta muualla

* Rural Village Water Resources Management Project (RVWRMP, Nepal-Finland Cooperation)  (rvwrmp.org.np)
Kailalin piirikunta

**Kailalin piirikunta** () on yksi Nepalin 75 piirikunnasta. Se sijaitsee Nepalin Kaukolännen kehitysalueen Setin vyöhykkeen eteläosassa. Kailalin piirikunta rajautuu etelässä Intian Uttar Pradeshin osavaltioon, lännessä  Kanchanpurin ja Dadeldhuran, pohjoisessa Dotin ja Surkhetin sekä idässä Bardiyan piirikuntaan. 

Kailalin piirikunnassa asui vuonna 2011 yhteensä 775&nbsp;709 henkeä (616&nbsp;697 as. vuonna 2001). Piirikunnan pinta-ala on 3&nbsp;235 neliökilometriä ja väestötiheys 240 as./km². Hallinnollinen keskus on Dhangadhi (101&nbsp;970 as., 2011), joka sijaitsee 480 kilometriä Kathmandusta länteen–länsiluoteeseen.

Luonnonmaantieteellisesti piirikunta ryhmitellään yleensä Nepalin Kaukolännen Teraille eli alankovyöhykkeeseen kuuluvaksi. Tarkempi jaottelu luokittelee piirikunnasta 59,3&nbsp;% alavampaan trooppiseen, 25,9&nbsp;% ylempään trooppiseen ja 13,8&nbsp;% subtrooppiseen kasvillisuusvyöhykkeeseen sekä 1,0&nbsp;% vesistöihin kuuluvaksi.

Dhangadhi dt.jpg|Kailalin piirikuntakeskusta Dhangadhia.
Ghoda Ghodi Lake.JPG|Näkymä Ghodijärveltä.


## Lähteet

## Aiheesta muualla

* Rural Village Water Resources Management Project (RVWRMP, Nepal-Finland Cooperation)  (rvwrmp.org.np)
Tobias Björk

**Tobias Björk** (s. 1981) on ruotsalainen jääkiekkotuomari.

## MM-kisat 2015
Björkin tuomarointi nousi otsikoihin jääkiekon maailmanmestaruuskilpailuissa 2015, kun Suomi kohtasi Venäjän alkusarjan päätösottelussa. Leo Komarov teki olkapäätaklauksen Venäjän Jevgeni Medvedeviä päin, ja Komarov sai tästä 5+20 rangaistuksen polvitaklauksesta. Tämän jälkeen Björk ei saanut enää tuomaroida vuoden 2015 MM-otteluita. IIHF hyllytti MM-kisoista myös ruotsalaisen Mikael Nordin tuomarivirheistä samassa vuoden 2015 MM-kisojen Suomi–Venäjä-lohko-ottelussa.

## Lähteet
Bajuran piirikunta

**Bajuran piirikunta** () on yksi Nepalin 75 piirikunnasta. Se sijaitsee Nepalin Kaukolännen kehitysalueen Setin vyöhykkeellä. Piirikunta rajoittuu pohjoisessa Humlan, idässä  Mugun, etelässä Kalikotin ja Achhamin  sekä lännessä Bajhangin piirikuntaan. 

Bajuran piirikunnassa asui vuonna 2011 yhteensä 134&nbsp;912 henkeä (108&nbsp;781 as. vuonna 2001). Piirikunnan pinta-ala on 2&nbsp;188 neliökilometriä ja väestötiheys 62 as./km2. Hallinnollinen keskus on vuoristoisen Martadin kyläkehityskomitean (8&nbsp;807 as., 2011) keskustaajama.  Se sijaitsee linnuntietä runsas 420 kilometriä Kathmandusta länsiluoteeseen. Vuonna 2011 piirikunnassa ei ollut kaupunkeja.

Bajura oli vuonna 2011 yksi Nepalin kymmenestä heikoimmin kehittyneistä piirikunnista. Inhimillisen kehityksen indeksin arvo piirikunnalle oli 0,364. 

Luonnonmaantieteellisesti piirikunta ryhmitellään yleensä Nepalin Kaukolännen vuoristovyöhykkeen osaksi. 
Tarkemmassa jaottelussa piirikunnasta 0,6&nbsp;% voidaan luokitella ylempään trooppiseen, 19,7&nbsp;% subtrooppiseen, 36,4&nbsp;% lauhkeaan, 25,2&nbsp;% subalpiiniseen, 11,2&nbsp;% alpiiniseen ja 0,5&nbsp;% Transhimalajan kasvillisuusvyöhykkeeseen sekä 6,4&nbsp;% ylempään vuoristovyöhykkeeseen (nival zone) kuuluvaksi.


## Lähteet

## Aiheesta muualla

* Rural Village Water Resources Management Project (RVWRMP, Nepal-Finland Cooperation)  (rvwrmp.org.np)
Jofa

**Jofa** (lyhenne sanoista *Jonssons fabriker*) on ruotsalainen urheiluvälineiden valmistaja. Niss Oskar Jonsson perusti Jofan vuonna 1926. Hän valmisti aluksi luistinten remmejä jätemateriaalista. Varsinaisesti Jofan toiminta alkoi vuonna 1933, kun Jonsson osti sille ensimmäisen tehtaan. Vähitellen Jofan tuotevalikoima alkoi monipuolistua. Jofasta tuli jääkiekkosuojien valmistaja. Jääkiekkovälineiden lisäksi se valmistaa nykyään mm. slalom-, jääpallo- ja ratsastusvälineitä.

Jofa on vuodesta 2004 ollut Reebokin omistuksessa.

## Lähteet
Bajhangin piirikunta

**Bajhangin piirikunta** () on yksi Nepalin 75 piirikunnasta. Se sijaitsee Nepalin Kaukolännen kehitysalueen Setin vyöhykkeen pohjoisosassa. Piirikunta rajoittuu pohjoisessa Kiinan Tiibetin autonomiseen alueeseen ja Nepalin Humlan piirikuntaan. Idässä naapurina on Bajuran, etelässä Achhamin ja Dotin sekä lännessä Baitadin ja Darchulan piirikunta. 

Vuoristoisessa Bajhangin piirikunnassa asui vuonna 2011 yhteensä 195&nbsp;159 henkeä (167&nbsp;026 as. vuonna 2001). Piirikunnan pinta-ala on 3&nbsp;422 neliökilometriä ja väestötiheys 57 as./km2. Hallinnollinen keskus on Chainpurin kyläkehityskomitean (6&nbsp;642 as., 2011) keskustaajama. Pari kilometriä Chainpurin kyläkeskuksen lounaispuolella on pienlentokenttä. Piirikunnassa ei ollut vuonna 2011 yhtään kaupunkia. Chainpurista on linnuntietä runsas 450 kilometriä Kathmanduun.

Bajhang oli vuonna 2011 yksi Nepalin kymmenestä heikoimmin kehittyneistä piirikunnista. Inhimillisen kehityksen indeksin arvo piirikunnalle oli 0,365. 

Luonnonmaantieteellisesti piirikunta ryhmitellään yleensä Nepalin Kaukolännen vuoristovyöhykkeeseen. 
Tarkemmassa kasvillisuusvyöhykejaottelussa piirikunnasta 0,5&nbsp;% voidaan luokitella ylempään trooppiseen, 18,0&nbsp;% subtrooppiseen, 26,5&nbsp;% lauhkeaan, 16,6&nbsp;% subalpiiniseen, 8,4&nbsp;% alpiiniseen ja 30,0&nbsp;% ylempään vuoristovyöhykkeeseen (nival zone) kuuluvaksi.


## Lähteet

## Aiheesta muualla

* Rural Village Water Resources Management Project (RVWRMP, Nepal-Finland Cooperation)  (rvwrmp.org.np)
Paulus Hamutenya

**Haufiku Paulus Hamutenya** (s. n. 1884 Oukwanyama, Portugalin Länsi-Afrikka, k. 12. syyskuuta 1932) oli yksi ensimmäisestä seitsemästä ambolaisesta, jotka lähetysjohtaja Matti Tarkkanen vihki Oniipassa Ambomaalla papiksi vuonna 1925 Tampereen piispan antamalla valtuutuksella.

Hamutenyan vanhemmat olivat Hamutenya gwaNghililewanga and Ndayapi yaKavengula. Hän syntyi n. vuonna 1884, ja hänet kastettiin vuonna 1919 Onandjokwella.

Hamutenya oli heimoltaan oukwanyamalainen. Peltola sanoo hänen olleen “entinen suurmies”. Hän näyttäisi kääntyneen kristityksi Ondjivassa Reinin Lähetysseuran toiminnan tuloksena. Kun saksalaiset joutuivat jättämään lähetysasemansa Angolassa ensimmäisen maailmansodan seurauksena, Hamutenya muutti Lounais-Afrikan puolellee, missä hän rakensi uuteen kotikyläänsä Edundjaan kirkon, joka valmistui vuonna 1922 eli kolme vuotta ennen hänen pappisvihkimystään. Edundjasta tuli sittemmin Engelan seurakunnan kappeliseurakunta.

Vuonna 1922 Hamutenya aloitti pappisopinnot Oniipan pappisseminaarissa. Samaan aikaan alkoi opintonsa myös toinen Ondijvasta kotoisin ollut mies, Simson Shituwa. Shituwa oli myös niiden seitsemän miehen joukossa, jotka vuonna 1925 vihittiin papeiksi.

Pappisvihkimyksen jälkeen Hamutenya palasi Oukwanyamaan ja työskenteli pappina Edunjassa vuosina 1925–29, mutta tuon seudun käytyä ahtaaksi siellä asuneille oukwanyamalaisille, hän perusti vuodenvaihteessa 1929–30 asutuksen metsään, n. 60 km itään Engelasta, alueelle, jonne oli alkanut siirtyä oukwanyamalaista ovamboväkeä etenkin Angolan puolelta. Paikan nimeksi tuli Eenhana (ääntämys: []). Lounais-Afrikan hallitus asetti Hamutenyan itäisen Oukwanyaman päämieheksi.

Vuonna 1932 Eenhanaan valmistui Hamutenyan rakentama kirkko, mutta jo samana vuonna hän kuoli lyhyen sairauden jälkeen. “Mitä muusta, kun vain saa kuolla Herran työssä”, kerrotaan Hamutenyan sanoneen ennen kuolemaansa.

Vuonna 1936 Eenhanasta tuli Suomen Lähetysseuran toinen lähetysasema Oukawanyamassa, kun sairaanhoitaja Linda Helenius muutti sinne ja aloitti työnsä aseman poliklinikalla. Heleniuksen työpariksi saapui pian opettaja Suoma Hirvonen.

Hamutenya meni naimisiin Emma lyaNangonyan kanssa vuonna 1920, ja he saivat kaksi poikaa ja kaksi tytärtä.

## Lähteet
*
*

### Viitteet

## Aiheesta muualla
*Linda Helenius: *”Sillä pimeys katoaa …”: ambopastori Paulus Hamutenjan elämästä ja evankeliumin leviämisestä Uukuanjamaassa*. Suomen Lähetysseura, Helsinki 1942.
Pekka Orpana

**Pekka Einari Orpana** (s. 19. helmikuuta 1957 Helsinki) on suomalainen diplomaatti. Hän oli Suomen Japanin-suurlähettiläs Tokiossa 2018–2022, Serbian-suurlähettiläs Belgradissa 2011–2015 ja Perun-suurlähettiläs Limassa 2007–2011.

Orpanan vanhemmat olivat konttoripäällikkö Yrjö Orpanan ja liikkeenharjoittaja Anja Haapalainen. Hän valmistui oikeustieteen kandidaatiksi ja sai varatuomarin arvon 1979. Hän avioitui 1980 varanotaari Paula Kurun kanssa.

Orpana aloitti ulkoministeriön palveluksessa vuonna 1982. Hän on työskennellyt Marseillessa 1983–1984, Algeriassa 1985–1988, Lontoossa 1988–1991, New Yorkissa 1994–1997 ja Pretoriassa 1997–2001. Hän oli ulkoministeriön Keski- ja Kaakkois-Euroopan yksikön päällikkönä 2002–2007. Tokioon hän siirtyi yleisten EU-asioiden ja yhteensovittamisen yksiköstä johtavan asiantuntijan tehtävästä.

## Lähteet
Achhamin piirikunta

**Achhamin piirikunta** () on yksi Nepalin 75 piirikunnasta. Se sijaitsee Nepalin Kaukolännen kehitysalueen Setin vyöhykkeellä. Piirikuntaa rajaavat pohjoisessa Bajhangin ja  Bajuran, idässä Kalikotin ja Dailekhin, etelässä Surkhetin sekä lännessä Dotin  piirikunta. 

Achhamin piirikunnassa asui vuonna 2011 yhteensä 257&nbsp;477 henkeä (231&nbsp;285 as. vuonna 2001). Piirikunnan pinta-ala on 1&nbsp;680 neliökilometriä ja väestötiheys 153 as./km2. Vuoden 2011 väestönlaskennan aikaan piirikunnassa ei ollut kaupunkeja. Hallinnollinen keskus oli tuolloin suurimman kyläkehityskomitean (VDC) Mangalsenin (10&nbsp;458 as., 2011) keskustaajama.

Vuonna 2011 Achham oli yksi Nepalin kymmenestä heikoimmin kehittyneistä piirikunnista. Inhimillisen kehityksen indeksin arvo piirikunnalle oli 0,378. 

Luonnonmaantieteellisesti piirikunta ryhmitellään yleensä Nepalin Kaukolännen kumpuvyöhykkeeseen kuuluvaksi. Tarkemmassa kasvillisuusvyöhykejaottelussa piirikunnasta 27,4&nbsp;% voidaan luokitella ylempään trooppiseen, 58,3&nbsp;% subtrooppiseen, 12,2&nbsp;% lauhkeaan ja 1,0&nbsp;% subalpiiniseen kasvillisuusvyöhykkeeseen sekä 1,2&nbsp;% vesistöihin kuuluvaksi.

## Lähteet

## Aiheesta muualla

* Rural Village Water Resources Management Project (RVWRMP, Nepal-Finland Cooperation)  (rvwrmp.org.np)
Oshikuku

**Oshikuku** on kaupunki Omusatin alueella Namibian pohjoisosissa. Se on Oshikukun vaalipiirin keskus. Se on entinen katolinen lähetysasema. Vuoden 2023 väestönlaskennan mukaan Oshikukussa oli 5&nbsp;499 asukasta.

## Historia
Oshikukun lähetysaseman perustivat Uukwambin heimon alueelle vuonna 1924 saksalaiset katoliset papit Schulte ja Furhmann. Uukwambin kuningas Iipumpu Ya Tshilongo (kuninkaana 1907–1932) oli kauan vastustanut uusien lähetysasemien perustamista alueelleen, mutta antoi nyt periksi. Oshikukun lähestysasema perustettiin vain seitsemän kilometrin päähän suomalaisten perustamasta Elimin lähetysasemasta. Katolisten lähetystyön aloittamisesta vastasi Lounais-Afrikan katolinen piispa Joseph Gotthardt.

Katolisista isistä Schulte joutui kuitenkin sairauden vuoksi palaamaan jo kuukauden kuluttua Hereromaalle, ja Furhmann taas sairastui seuraavana vuonna niin pahasti keuhkokuumeeseen ja malariaan, että hänet täytyi kuljettaa hoitoon Onandjokwelle, missä hän kuitenkin kuoli. Schulte palasi sittemmin Oshikukuun, jonne hänen työtoverikseen tuli isä Hermann Bückling.

Oshikukussa on nykyisin Sam Nujoman mukaan nimetty oppikoulu Nuuyoma Senior Secondary School ja sairaala. Siellä on edelleen roomalaiskatolinen seurakunta.

Oshikuku oli statukseltaan kylä vuoteen 2011 saakka, jolloin se sai kaupungin aseman. Lähimmät kylät ovat Outapi, Elim ja Ogongo.

## Talous
Oshikukussa toimii paljon erilaisten tavaroiden myyjiä, jotka usein kaupittelevat tavaroitaan kadunvarsilla ja julkisissa tiloissa (esimerkiksi sairaalan edessä). Vuonna 2014 kaupunkiin rakennettiin moderni torikauppa-alue, ja useimmat kaupustelijat siirtyivät sinne. Kaupunki on järjestänyt sinne sähköä, vettä ja saniteettitiloja.

## Teollisuusalue
Oshikukussa on vuodesta 2007 lähtien ollut teollisuusalue, jossa toimii muutamia yrityksiä. Sen suunnitteli Offshore Development Company (ODC). Kaupunki toivoo voivansa houkutella sinne lisää yrityksiä.

## Politiikka

SWAPO voitti Oshikukun vaalit vuonna 2015. Tulokset olivat seuraavat:

Vuoden 2020 vaaleissa SWAPO voitti jälleen suurella erolla muihin nähden. Tulokset olivat seuraavat:

## Tunnettuja asukkaita
Liborius Ndumbukuti Nashenda, Namibian katolinen kardinaali, on syntynyt Oshikukussa. Uukwambin kahdeksastoista kuningas Iipumpu Ya Tshilongo kuoli siellä vuonna 1959.

## Lähteet

## Aiheesta muualla
* Oshikukun kaupunginhallituksen sivut
Okatana

**Okatana** on entinen katolinen lähetysasema Ohangwenan alueella Namibian pohjoisosissa. Se perustettiin vuonna 1932 Uukwambin ja Oukwanyaman heimojen raja-alueelle, mutta kuitenkin Uukwambin puolelle.

Okatanan sijainti on hieman alle kuusi kilometriä Oshakatista pohjoiseen.

## Lähteet
Hjkr 14 Wiros

**MS Wiros** oli Stockholms Rederi AB Svean rahtialus, joka pakko-otettiin toisen maailmansodan alkaessa apuristeilijäksi Ruotsin merivoimille. Sodan jälkeen alus palautettiin omistajilleen.

## Valmistus
Stockholms Rederi AB Svea tilasi aluksen Landskronasta Öresundsvarvetilta, missä köli laskettiin telakkanumerolla 46. Alus laskettiin vesille 3. huhtikuuta 1937 ja valmistui 4. lokakuuta 1938.

## Palvelus
Alus aloitti lokakuussa 1938 Stockholms Rederi AB Svealla liikennöinnin Ruotsin rannikolla.

### Toinen maailmansota
Merivoimat kutsui aluksen palvelukseen aputykkiveneenä Neuvostoliiton aloitettua hyökkäyksen Suomeen 30. marraskuuta 1939. Se oli tarkoitus sijoittaa 14. vartiovenelaivueen lippulaivaksi. Alus siirrettiin 9. syyskuuta Gävlessä telakalle, jossa  sille tehtiin muutostöitä ja se aseistettiin. Aluksen ollessa *Warian* sisaralus se päätettiin varustaa apuristeilijäksi. Työt aluksella saatiin päätökseen 15. marraskuuta, jolloin se liitettiin Tukholmaan sijoitettuun laivueeseen. Alukselle asennetut kaksi *[[HMS Niord (1898)|HMS Niordilla]]* (numero 29) ja *[[HMS Skagul]]illa (numero 34) ollutta 12 cm M/1894C -kanuunaa ja kaksi  57 millimetrin M/1889B -tykkiä (numerot 27 ja 74), joiden aiempi sijoituspaikka ei ole tiedossa. Lisäksi alukselle asennettiin neljä tyypin M/1933A syvyyspomminheitintä ja kaksi 8 millimetrin M/1936 ilmatorjuntakonekivääriä. Aluksen muuna varustuksena oli M/1931 paravaanijärjestelmä, 400 watin lyhytaaltoradio, 3 watin FM-radio M/1939 ja kolme lyhytaaltovastaanotinta M/1939.

=== Sodan jälkeen ===
Euroopan sotatoimien päätyttyä alus palautettiin 11. joulukuuta 1945 omistajilleen, joka liitti sen laivastoonsa alkuperäisellä nimellä. Helmikuussa 1959 alus myytiin [[Bremen]]iin Partenreederi m/s Korallelle, joka nimesi aluksen *Koralleksi''. Alus myytiin edelleen 1967 Halifaxiin Kanadaan Shaw Steamship Companylle, joka myi sen edelleen vielä samana vuonna Nova Salvage & Ship Breaking Limitedille. Aluksesta tehtiin toukokuussa 1969 vedenalainen kohde ja se ajettiin karille Kosakjoella. Kesäkuussa alus irrotettiin karilta ja se hinattiin Dartmouthiin, jossa sen todettiin olevan korjauskelvoton. Alus myytiin omistajuusoikeudenkäynnin jälkeen huhtikuussa 1978 Nova Salvage & Ship Breaking Limitedille romutettavaksi.

## Lähteet
*
*
*

### Viitteet
Anamulenge

**Anamulenge** samannimisen vaalipiirin keskus Omusatin alueella Namibian pohjoisosissa. Se on entinen katolinen lähetysasema.

Anamulenge perustettiin vuonna 1927 Ombalantun heimon alueelle, vain neljän kilometrin päähän Suomen Lähetysseuran Nakayale-nimisestä lähetysasemasta, joka oli perustettu kaksi vuotta aiemmin, vuonna 1925.

## Lähteet
HMS Ran

**HMS Ran** oli Ruotsin merivoimien vuonna 1877 vesillelaskettu torpedoristeilijä. Vuodesta 1882 alkaen alus oli korkeimman sodanjohdon esikunta-aluksena ja se kastettiin vuonna 1883 *HMS Drottiksi*, minkä jälkeen se oli lähinnä kuninkaallinen jahti.

## Valmistus
Alus tilattiin Bergsunds Mekaniska Verkstads AB:lta ja se laskettiin vesille 19. heinäkuuta 1877. Alus liitettiin laivastoon marraskuussa.

## Palvelus
Alukselle asennettiin myöhemmin kaksi 35,6 cm torpedoputkea. Aluksen vesillelaskun kanssa saman aikaisesti vastaanotettiin Italiasta 25 kappaletta 35,6 cm torpedoa, joille rakennettiin varastorakennus. Alukselle voitiin sijoittaa 8-12 torpedoa. Aluksesta tehtiin vuonna 1879 torpedoaselajin koulutusalus.

Saman aikaisesti siitä tehtiin rannikkolaivaston korkeimman päällyston esikunta-alus. Vuonna 1882 aluksesta tehtiin sotavoimain korkeimman johdon (kuningas Oskar I ja laivaston komentaja) esikunta-alus. Raskas torpedokalusto poistettiin ja ne korvattiin neljällä 45 millimetrin M/83 -kanuunalla, joita käytettiin lähinnä kunnialaukausten ampumiseen.

Vuonna 1883 alus sai nimen *HMS Drott*, minkä jälkeen se oli lähinnä kuninkaallinen jahti. Vuonna 1895 poistettiin torpedoputket ja vuonna 1905 keulaputki. Ensimmäisen maailmansodan jälkeen alus makasi lähinnä ankkurissa ja se poistettiin alusluettelosta 12. lokakuuta 1923. Alus myytiin vuonna 1924 romutettavaksi Kööpenhaminaan.

## Lähteet

*

### Viitteet
Hjkr 10 Fidra

**MS Fidra** oli Stockholms Rederi AB Svean rahtialus, joka pakko-otettiin toisen maailmansodan alkaessa apuristeilijäksi Ruotsin merivoimille. Sodan jälkeen alus palautettiin omistajilleen.

## Valmistus
Stockholms Rederi AB Svea tilasi aluksen Nackasta Finnbodan telakalta, missä köli laskettiin telakkanumerolla 322. Alus laskettiin vesille 20. joulukuuta 1938 ja valmistui huhtikuussa 1939.

## Palvelus
Stockholms Rederi AB Svea sijoitti aluksen reitille Tukholma-Malmö-Hull-Lontoo.

### Toinen maailmansota
Merivoimat kutsui aluksen palvelukseen Neuvostoliiton aloitettua hyökkäyksen Suomeen 30. marraskuuta 1939. Alus siirrettiin 15. joulukuuta Göteborgissa Götaverkenille, jossa  sille tehtiin muutostöitä ja se aseistettiin. Työt aluksella saatiin päätökseen 2. huhtikuuta 1940, jolloin se liitettiin Ruotsin rannikkolaivastoon. Alukselle asennettiin kaksi *[[HMS Niord (1898)|HMS Niordilla]]* ollutta 12 cm M/1894C -kanuunaa (numerot 25 ja 26) ja kaksi  *[[HMS Tapperheten]]illä* ollutta 57 millimetrin M/1889B -tykkiä (numerot 38 ja 85). Lisäksi alukselle asennettiin kaksi tyypin M/1933 syvyyspomminheitintä ja kaksi 8 millimetrin M/1936 ilmatorjuntakonekivääriä. Aluksen muuna varustuksena oli M/1931 paravaanijärjestelmä, 400 watin lyhytaaltoradio, 3 watin FM-radio M/1939 ja kolme lyhytaaltovastaanotinta M/1939.

### Sodan jälkeen
Euroopan sotatoimien päätyttyä alus palautettiin 6. lokakuuta 1945 omistajilleen, joka liitti sen laivastoonsa alkuperäisellä nimellä sijoittaen sen sotaa edeltäneelle reitille. Alus siirrettiin myöhemmin yhtiön Atlantin reiteille. Alus myytiin 1969 Italiaan Ignazio Messina Companylle, joka nimesi sen *Gianvittorioemmeksi*. Vuonna 1973 alus myytiin edelleen Kyprokselle Kalipolis Mar Companylle, joka antoi alukselle nimen *Spyros*. Seuraavana vuonna alus myytiin edelleen Libanoniin Al Toufic Shipping Companylle. Alus myytiin takaisin Kalipolis Mar Companylle, jonka kotipaikaksi vaihtunut Libanon. Alus poistettiin 1989 rekisteristä.

## Lähteet
*
*
*

### Viitteet
Ness

**Ness** voi tarkoittaa seuraavia:

* Ness, *Nessa*, Ulaidin prinsessa irlantilaisessa mytologiassa
* Loch Ness, järvi Skotlannissa
* Ness, joki Skotlannissa
* Ness City, kaupunki Nessin piirikunnassa Kansasissa, Yhdysvalloissa
* Victory Vegas Jackpot Ness, moottoripyörämalli
* HMS Ness (1905), Britannian kuninkaallisen laivaston torpedovenehävittäjä
* Ness, sukunimenä:
** Aaron Ness (s. 1990), yhdysvaltalainen jääkiekkoilija
** Eliot Ness (1903–1957), yhdysvaltalainen kieltolain aikaisten viinan salakuljettajien jäljittäjä
** DJ Eliot Ness, suomalainen DJ 
** Jon Øivind Ness (s. 1968), norjalainen säveltäjä
** Mike Ness (s. 1962), yhdysvaltalainen kitaristi, laulaja ja lauluntekijä
** Patrick Ness (s. 1971), yhdysvaltalainen kirjailija.
Luettelo Ruotsin merivoimien moottoritorpedoveneistä

**Luettelo Ruotsin merivoimien moottoritorpedoveneistä** listaa Ruotsin merivoimissa palvelleet moottoritorpedoveneet, joista ensimmäinen laskettiin vesille 1918 ja viimeinen 1957.

;Mtb nr 1 -luokka
*Mtb nr 1 ex-MAS 231 (1920)
*Mtb nr 2 ex-MAS 232 (1920)
;Mtb nr 3 -luokka
*Mtb nr 3 (1925)
*Mtb nr 4 (1925)
;T3-luokka
*T3 (1939)
*T4 (1939)
;T11-luokka
*T11 ex-MAS 506 (1940)
*T12 ex-MAS 508 (1940)
*T13 ex-MAS 511 (1940)
*T14 ex MAS 524 (1940)
;T15-luokka
*T15 (1941)
*T16 (1941)
*T17 (1941)
*T18 (1941)
*T19 tilaus peruutettu
*T20 tilaus peruutettu
;T21-luokka
*T21 (1942)
*T22 (1942)
*T23 (1942)
*T24 (1942)
*T25 (1942)
*T26 (1942)
*T27 (1943)
*T28 (1943)
*T29 (1943)
*T30 (1943)
*T31 (1943)
;T32-luokka
*T32 (1951)
*T33 (1951)
*T34 (1951)
*T35 (1952)
*T36 (1952)
*T37 (1952)
*T38 (1951)
*T39 (1952)
*T40 (1952)
*T41 (1952) - muutettu yhteysveneeksi HMS ''Viken'' (V04)
;T201 (1953)
;T42-luokka
*T42 (1956) - muutettu yhteysveneeksi HMS ''Skanör'' (V01)
*T43 (1956) - muutettu yhteysveneeksi HMS ''Smyge'' (V02)
*T44 (1956) - muutettu yhteysveneeksi HMS ''Arild'' (V03)
*T45 (1957)
*T46 (1957)
*T47 (1958) - muutettu yhteysveneeksi HMS ''Öregrund'' (V05)
*T48 (1958) - muutettu yhteysveneeksi HMS ''Slite'' (V06)
*T49 (1958)
*T50 (1959) - muutettu yhteysveneeksi HMS ''Marstrand'' (V07)
*T51 (1959) - muutettu yhteysveneeksi HMS ''Lysekil'' (V08)
*T52 (1959)
*T53 (1956)
*T54 (1957)
*T55 (1957)
*T56 (1957)

## Lähteet
*

### Viitteet
Nokia 610

**Nokia 610** -autopuhelinsarja on Nokia Oyj:n valmistama Bluetooth-laite. Laite on eri kuin myöhemmin julkaistu Nokia Lumia 610. Laite toimii GSM 900/1800 -verkoissa.

Laitteeseen kuuluvat:
* radiolaite TFE-4
* näyttölaite SU-11
* syöttölaite (input) CUW-3
* ulkoinen kaiutin SP-2
* mikrofoni HFM-8 

Yhteensopivat puhelimet:
* Nokia 6230
* Nokia 6810
* Nokia 6820

## Lähteet

## Aiheesta muualla
* User’s Guide Installation Guide
Onamunhama

**Onamunhama** on entinen anglikaaninen lähetysasema Ohangwenan alueella Namibian pohjoisosissa. Lähetysaseman nimi oli *Holy Cross*. Se perustettiin vuonna 1927 Oukwanyaman kuningaskuntaan n. 20 kilometriä Odibosta itään, aivan Angolan rajan tuntumaan.

Namibian entinen presidentti Hifikepunye Pohamba on käynyt alkeiskoulun Holy Crossin lähetysaseman koulussa.

## Lähteet
Kloridiperoksidaasi

**Kloridiperoksidaasi** on entsyymi, joka katalysoi orgaanisten yhdisteiden ja kloridi-, bromidi- tai jodidi-ionien reaktiota vetyperoksidin läsnä ollessa ja tuotteena muodostuu halogenoitu orgaaninen yhdiste. Kloridiperoksidaasia esiintyy eräissä sienissä, kasveissa, bakteereissa ja eräissä madoissa. Sen biologinen rooli on syntetisoida halogeeneja sisältäviä orgaanisia yhdisteitä, joita eliöt käyttävät muun muassa puolustautumiseen saalistajia vastaan. Kloridiperoksidaasin EC-numero on EC 1.11.1.10 ja CAS-numero 9055-20-3.

## Rakenne ja toiminta
Ensimmäisen kerran kloridiperoksidaasi eristettiin vuonna 1966 meressä elävästä sienestä *Caldariomyces fumago* (syn. *Leptoxyphium fumago*). Tämä entsyymi on reakenteeltaan monomeeri ja kooltaan 42 kDa. Entsyymi sisältää kofaktorinaan hemiryhmän. Hemiryhmän lisäksi kofaktoreina voivat toimia myös vanadiini ja sinkki. Näitä sisältäviä kloridiperoksidaasi entsyymejä on eristetty muun muassa sienistä *Curvicularia inaeqularis* ja *Embellisia didymospora*. Hemin sisältävissä entsyymeissä rauta on sitoutunut kysteiiniaminohappoon. Hemiä sitsältävä kloridiperoksidaasi katalysoi orgaanisten yhdisteiden halogenoitumisen lisäksi myös hapetusreaktioita, kuten hiilivetyjen hapettamista alkoholeiksi, katalyysin kaltaisia reaktioita ja peroksidaasirekaiotita esimerkiksi epoksidien muodostumista. Hemiryhmän sisältävien kloridiperoksidaasientsyymeissä rauta on hapetusluvulla +III ja hapettuu vetyperoksidin vaikutuksesta hapetusluvulle +IV. Tämän jälkeen se hapettaa halogenidi-ionin reaktiiviseksi hypohalogeenihapokkeeksi, joka reagoi muun muassa alkeenien, alkaanien ja aromaattisten hiilivetyjen kanssa klooraten ne. Kloridiperoksidaasi suosii erityisesti kloridi-ionia, mutta myös bromidi- ja jodidi-ionit reagoivat. Vanadiiniä sisältävissä entsyymeissä vanadiini on sitoutunut histidiiniaminohappoon. Vanadiini sitoutuu ensin vetyperoksidiin, tämän jälkeen halogeeni-ioniin ja tämän jälkeen katalysoi halogenointireaktion.

Erityisesti *Caldariomyces fumago*-sienen kloridiperoksidaasia on käytetty orgaanisen kemian synteeseissä asymmetrisissä reaktioissa. Enantioselektiivisten halogenointien lisäksi se katalysoi hyvällä enantioylimäärällä myös epoksidien muodostumista alkeeneista sekä tiolien ja tioeetterien hapettamista enantioselektivisesti sulfoksideiksi. Entsyymin käyttämistä suuressa mittakaavassa helpottaa se, että monet solut tuottavat entsyymiä solujen ulkopuolelle.

## Lähteet
Odibo

**Odibo** on kylä Namibian pohjoisosassa Ohangwenan alueella Angolan rajan tuntumassa. Se kuuluu Oshikangon vaalipiiriin. Se on entinen anglikaaninen lähetysasema. Lähetysaseman nimi oli *St Mary’ Mission*. Siellä on Namibian anglikaanisen hiippakunnan arkkidiakonin virkapaikka. Tämän arkkidiakonin alueella on 14 seurakuntaa.

Odibon alla on laaja pohjavesialue. Maaperässä ja rakennuksissa esiintyy tästä syystä halkeamia. Näin kertoo kylän johtaja Charles Namoloh, joka on myös Namibian alueellisen ja paikallishallinnon, asuntoasioiden ja maaseudun kehityksen ministeri.

## Historia
St Mary's Mission -niminen lähetysasema perustettiin elokuussa 1924. Perustajina olivat virallisesti piispat George Tobias ja Nelson Fogarty. Käytännön työn teki pastori R. White, Kapkaupungin arkkipiispan apulainen. Nämä kolme leiriytyivät aluksi erään puun alle. Tämä puu tunnetaan nyt nimellä *Tobias' Tree*. Lähetysasemalle tuli ajan myötä kirkko, sairaala ja koulu nimeltä St Mary Mission School, jossa oli myös lukio, sekä seminaari.

St Mary Mission School oli toiminnassa vuoteen 1979 saakka, jolloin Etelä-Afrikan hallitus sulki sen. Useat merkittävät henkilöt ovat käyneet tätä koulua, mm. ihmisoikeusaktivisti ja piispa James Kauluma, Namibian parlamentin ylähuoneen jäsen Michael Hishikushitja, Namibian kansan vapautusarmeijan komentaja Peter Mweshihange, Namibian parlamentti alahuoneen jäsen, Ambomaan piispa Peter Kalangula, ja Namibian ulkoministeri Netumbo Nandi-Ndaitwah.

Namibian itsenäisyyssodan aikana Etelä-Afrikan asevoimat räjäyttivät St Mary’sin seminaarin.

## Koulut
Odibossa on kaksi koulua, St. Mary's Odibo High School, jonka edeltäjä oli Saint Mary Mission School, sekä Odibo Combined School eli ‘Obibon yhteiskoulu’. Odibossa on myös *Lutheran Centre for Arts and Crafts* (‘Luterilainen taidekeskus’), jonka perusti kuuluisa paikallinen taiteilija John Muafangejo 1970-luvun alkupuolella.

## Tunnettuja henkilöitä
Odibosta lähtöisin ovat seuraavat henkilöt:
* oppositiojohtaja Hidipo Hamutenya
* Charles Namoloh, Namibian alueellisen ja paikallishallinnon, asuntoasioiden ja maaseudun kehityksen ministeri

## Lähteet
Pakastava käymälä

**Pakastava käymälä** on kuivakäymälä, joka toimii sähköllä. Se ei tarvitse viemäröintijärjestelmää, tuuletusputkea, ilmastointia tai kemikaaleja toimiakseen. Pakastava käymälä on kehitetty Ruotsissa 1970-luvulla, josta se on siirtynyt Suomeen.. 

Pakastavan käymälän toimintaperiaate perustuu jäätymiseen. Sisältö pakastuu lyhyessä ajassa, mikä pysäyttää bakteerikasvun ja pitää sen hajuttomana. Näin ollen se ei tarvitse sekoitusaineita eikä muitakaan kemikaaleja, joten sen toiminta ei tarvitse ulkopuolisia aineita. Pakastavaa käymälää voi liikuttaa paikasta toiseen, sillä se ei tarvitse sähköpistokkeen lisäksi muita liitäntöjä Laite kuluttaa sähköä 40 watin sähkölampun verran.

## Lähteet
Andara

**Andara** on kylä Mukwen vaalipiirissä Itäisellä Kavangolla Namibiassa. Se sijaitsee n. 200 km itään Runnulta, ja siellä asuu lähinnä hambukushu-heimoon kuuluvia ihmisiä.

Saksalaiset lähetyssaarnaajat *[[Oblati Mariae Immaculatae]]* -järjestöstä perustivat Andaraan lähetysaseman  vuonna 1913. Tunnusteluja oli suoritettu jo vuonna 1903 ja 1907, ja tammikuussa 1908 aseman perustivat isät Franz Krist ja Franz Lauer sekä maallikkoveli Georg Kurz. Muutaman viikon kuluttua isä Krist lähti paluumatkalle kohti Grootfonteinia, mutta hän kuoli matkalla. Kun uusi retkikunta saapui Andaraan, sieltä löytyi vain kaksi hautaa. Isä Lauer ja Kurz olivat kuolleet mustavesikuumeeseen.

Uusi retkikuntakin oli epäonninen, sillä eräs sen jäsenistä ampui vahingonlaukauksen, ja hambukushujen kuningas Libebe muuttui lähetyssaarnaajille vihamieliseksi, jolloin lähetyssaarnaajien oli pakko siirtyä gcirikujen kuninkaan Nyanganan luo paikkaan, josta käytettiin samaa nimeä, Nyangana.

Libebe leppyi kuitenkin verrattain pian, ja saksalaiset paterit perustivat Andaran lähetysaseman uudelleen vuonna 1913. Uutta yritystä johti pater Joseph Gotthardt, josta myöhemmin tuli Lounais-Afrikan arkkipiispa.

1960-luvulla Andaraan rakennettiin katolinen sairaala sekä nuorisomaja. Nuorisomajaan mahtuu majoittumaan 130 henkeä kerrallaan.

## Lähteet
Ichiko Kamichika

**Ichiko Kamichika** (, 6. kesäkuuta 1888 Nagasakin prefektuuri – 1. elokuuta 1981 Tokio) oli japanilainen feministi, joka toimi pitkän uransa aikana, kirjailijana, toimittajana, poliitikkona, kansanedustajana, kääntäjänä ja kriitikkona. Politiikasta Kamichika jäi syrjään vasta vuonna 1969.   

## Lähteet
### Viitteet

## Aiheesta muualla
Nyangana

**Nyangana** on kylä Ndiyonan vaalipiirissä Itäisellä Kavangolla Namibiassa. Se sijaitsee n. 100 km itään Runnulta, ja siellä asuu lähinnä gcirikujen heimon alueella.

## Historiaa
Kylä on saanut nimensä gcirikujen kuninkaan Nyanganan mukaan.

Lähetysaseman sinne perustivat vuonna 1910 saksalaiset lähetyssaarnaajat *[[Oblati Mariae Immaculatae]]* –järjestöstä sen jälkeen, kun heidän oli ollut pakko lähteä Andarasta vuonna 1908. Siellä oli tapahtunut vahingonlaukaus, ja kuningas Libebe oli muuttunut vihamieliseksi.

Nyanganan perusti pater Joseph Gotthardt katolisten seitsemännellä lähetysretkikunnalla Kavangolle. Kuusi aiempaa retkikuntaa olivat olleet epäonnisia. Nyangana kuitenkin muodostui katolisen lähetystyön sillanpääasemaksi Kavangolla. Andarankin lähetysasema päästiin perustamaan uudelleen vuonna 1913. Gotthardtista tuli sittemmin Lounais-Afrikan arkkipiispa.

## Nyangana nykyään
Nyanganassa toimii yhteiskoulu ja yksityinen roomalaiskatolinen sairaala. Sairaala on perustettu vuonna 1936, ja sen sanotaan olleen tuolloin Kavangon ensimmäinen sairaala. Sen perustivat Saksan Tutzingista tulleet benediktiinisisaret.

Kylässä on retkeilymaja ja nuorisokeskus. Maisemaa hallitsevat akaasiapuut.

## Lähteet
Bill Hader

**William ”Bill” Hader** (s. 7. kesäkuuta 1978 Tulsa, Oklahoma) on yhdysvaltalainen näyttelijä, koomikko, tuottaja ja käsikirjoittaja.

Hader nousi julkisuuteen *[[Saturday Night Live]]* -televisio-ohjelman kautta, jonka näyttelijäkaartiin hän kuului vuosina 2005–2013.

Muita Haderin tunnettuja rooleja ovat muun muassa äänirooli animaatioelokuvassa *[[Poutapilviä ja lihapullakuuroja]]* sekä sivuosa komediassa *[[Superbad]]*.

Hader on ollut ehdolla Emmy-palkintoon näyttelijänä kahdesti *Saturday Night Liven* suorituksistaan, ja tuottajana kolmesti *[[South Park]]* -animaatiosarjan kautta, voittaen vuonna 2009.

Hader näyttelee myös Richie Tozieria vuoden 2019 kauhuelokuvassa *[[Se – Toinen luku|Se: Toinen luku]]* sekä toimii ääninäyttelijänä *[[Angry Birds -elokuva]]ssa* ja sen jatko-osassa possukuningas Leonardin äänenä.

## Lähteet
Pieni villihanhipagodi

**Pieni villihanhipagodi** (, pinyin: Xiǎo Yàntǎ) on toinen merkittävimmistä Xi’anin kaupungissa, Kiinassa, sijaitsevista pagodista. Pagodi sijaitsee *Jianfu-temppelissä* parin kilometrin päässä Isosta villihanhipagodista luoteeseen, ja se tunnetaan aamutuulessa helisevistä temppelikelloistaan.

Jianfu-temppeli rakennettiin Tang-dynastian aikana vuonna 684 keisari Gaozongin kuoleman satavuotisjuhlan kunniaksi. Pieni villihanhipagodi rakennettiin vuosina 707–709. Se rakennettiin alun perin 45 metriä korkeaksi ja 15-kerroksiseksi, mutta vuoden 1556 Shaanxin maanjäristys vaurioitti tornia siten, että kaksi kerrosta sortui ja pagodin korkeus putosi 43 metriin.

Vuonna 2014 Pieni villihanhipagodi pääsi Unescon maailmanperintökohteeksi osana silkkitietä.

## Kuvia pagodista

File:Xi'anwildgoosepagoda2.JPG
File:Small Goose Pagoda 小雁塔 (6146821898).jpg


## Lähteet

## Aiheesta muualla
Kinokopla

**Kinokopla** on turkulainen elokuvakerho. Se perustettiin vuonna 1965 Turun yliopiston ylioppilaskunnan harrastekerhoksi. Vuonna 1985 Kinokopla liitettiin ylioppilaskunnan elokuvatoimikunnaksi. Kinokoplan tarkoitus on välittää audiovisuaalista kulttuuria, edistää alan tuntemusta ja audiovisuaalisen kulttuurin yhteiskunnallisen merkityksen ymmärtämistä. Toiminnan tarkoituksena on myös antaa lisäilmettä ja vaihtoehtoja yleiseen turkulaiseen kulttuuritarjontaan.

Vuonna 2015 Kinokopla täyttää 50 vuotta. 

## Historia

Kinokoplan perustivat vuonna 1965 Olli Tuomola ja Markku Pellinen. Kinokopla esitti elokuvia ensimmäiset vuodet Bio Bostonissa Humalistonkatu 8:ssa, kunnes näytökset siirrettiin vuoden 1974 syksyllä elokuvateatteri Casinoon. Vuodesta 1978 vuoteen 2012 elokuvia esitettiin elokuvateatteri Dominossa, kunnes Kinokopla siirtyi Logomon MOVE2-saliin. Samassa tilassa elokuvia esittävät myös Turun elokuvakerho ja Kansallinen audiovisuaalinen instituutti.

Kinokoplan toiminnassa ovat olleet mukana monet suomalaiset elokuvatoimijat, kuten Tapani Maskula, Matti Ijäs, Veijo Hietala ja Risto Hyppönen.

## Kirjallisuutta

* *Laulu Tulipunaisesta Kinokoplasta – Elokuvakerhon 50 vuotta* (2015). Julkaisija: Turun yliopiston ylioppilaskunnan elokuvatoimikunta Kinokopla. Toim. Janne Salakka, Pihla Hänninen, Anni Leppänen, Tuomas Lieskivi, Karoliina Rajala, Ville Sirkiä.
* *Pajasta Palatsiin. Turun elokuvaelämän historia.* Toim. Ari Honka-Hallila, Helena Honka-Hallila, Hanna Kangasniemi, Hannu Salmi. Lähikuva-yhdistys, Turun elokuvakerho, Varsinais-Suomen elokuvakeskus ry 1997.

## Lähteet

## Aiheesta muualla

* Kinokopla
* Kinokopla Facebookissa
Vauvoja

”**Vauvoja**” on suomalaisartisti Kasmirin kappale, joka julkaistiin singlenä 15. toukokuuta 2015. Kappaleella on mukana myös SAARA. Kappaleen ovat säveltäneet Kasmirin ja SAARAn lisäksi Hank Solo, Jonas W. Karlsson sekä Mikko Kuoppala ja sen sanoituksesta vastaavat Kasmir, Saara ja Mikko Kuoppala. Kappale on sävelletty ja nauhoitettu Los Angelesissa.

Kappale Kesäkumi-kampanjan vuoden 2015 tunnuskappale. Kappale on kampanjan 20. kesäkumikappale. Kappale poikkeaa teemaltaan aiempien vuosien kesäkumikappaleista, sillä ne ovat aiemmin liittyneet muun muassa irtosuhteisiin. ”Vauvoja”-kappale puolestaan kertoo rakkaudesta, lasten hankinnasta sekä vakavasta parisuhteesta.

Kappaleen musiikkivideo julkaistiin samanaikaisesti singlen kanssa 15. toukokuuta 2015. Videolla perinteiset sukupuoliroolit on käännetty toisin päin ja SAARA nähdään videolla menestyvänä ”business-naisena” sekä pelipaitaan sonnustautuneena sohvaperunana. Kasmir puolestaan siivoaa kotia ja tarjoilee kotonaan drinkkejä ystävilleen. Videota on katsottu YouTube-palvelussa yli 4&nbsp;miljoonaa kertaa.

”Vauvoja”-kappaleesta julkaistiin 2. syyskuuta 2015 akustinen versio. Versiosta julkaistiin musiikkivideo 7. syyskuuta 2015, joka kuvattiin Helsingin taiteiden yössä.

## Kappaleet
;Perusversio
#

;Akustinen versio
#

## Menestys
Elokuussa 2015 kappaleella myönnettiin aiemmin lähinnä elintarvikkeille annettu Sydänmerkki. Samaan aikaan kappale saavutti myös singlen platinalevyn, sillä sitä on kuunnelty Spotifyssa yli 4&nbsp;miljoonaa kertaa.

Kappale nousi kesällä 2015 viideksi peräkkäiseksi viikoksi Suomen soitetuimmaksi radiokappaleeksi. YleX:n musiikkipäällikkön Peppi Puljujärven mukaan kappale nousi ensimmäisenä kesäkumikappaleena myös muiden radiokanavien soittolistoille, kun aiemmin kesäkumikappaleet ovat soineet lähinnä Ylen radiokanavilla.

Mikko Kuoppala itse oli tyytymätön lopputuotokseen. Hän kirjoitti vuonna 2020: ”Kehikkona oli tehdä joku ehkäisymyönteinen kudelma ilman valistusmentaliteettia, mutta lopputulos sisälsi kaikenlaista poukkoilua. En ilmeisesti oikein osaa tehdä musaa kuin omalla tavallani.”

### Listasijoitukset

## Lähteet
* 

### Viitteet
Rakkauden vahvistama

**Rakkauden vahvistama** on heinäkuussa 2004 ilmestynyt Yön single, jonka molemmat kappaleet ovat samaan aikaan ensi-iltaan tulleesta elokuvasta *[[Vares – yksityisetsivä]]*. Nimikappaleesta kuullaan singlellä lyhyempi versio, kokopitkä puolestaan on soundtrackillä *[[Musiikkia elokuvasta Vares]]*. Uudelleenmiksattuna se on mukana yhtyeen helmikuussa 2005 julkaistulla albumilla *[[Kuolematon]]*. Singlen toinen kappale *Tulta pelkäsin* on myöhemmin julkaistu myös vuoden 2006 kokoelmalla *[[Yön valoisa puoli]]*.

Single nousi Suomen viralliselle listalle kolmentoista viikon ajaksi ja oli korkeimmillaan sijalla kaksi.

## Muusikot
;Yö
*Olli Lindholm – laulu
*Daffy Terävä – kitara 
*Jukka Lewis – basso, taustalaulu
*Antti Mäkinen – rummut
*Mikko Kangasjärvi – kosketinsoittimet
;Vierailijat
*Laura Jaatinen – viulu (1)
*Pike Kontkanen – viulu (1)
*Eeva Kontu – saksofoni (2)
*Jari Latomaa – kitara, kosketinsoittimet, taustalaulu (1) 

## Kappaleet
#
#

## Lähteet
*Yö: Rakkauden vahvistama Finnmusic.
*RAKKAUDEN VAHVISTAMA Likaiset Legendat.

### Viitteet
I (täsmennyssivu)

**I** voi viitata esimerkiksi seuraaviin:

* *[[I]]*, latinalaisen kirjaimiston yhdeksäs kirjain, jota käytetään myös monen asian lyhenteenä tai tunnuksena
* *[[I (yhtye)|I]]*, norjalainen metalliyhtye
* *[[I (albumi)|I]]*, Atomirotan albumi
* *[[I (EP)|I]]*,  Meshuggahin EP-levy
* *[[I (Maanalaisen armeijan albumi)|I]]*, Maanalaisen armeijan albumi
Pettävällä jäällä

**Pettävällä jäällä** on tammikuussa 2005 ilmestynyt Yön single, jonka nimikappale on helmikuussa julkaistulta albumilta *[[Kuolematon]]*. Siitä on mukana kaksi versiota, jolla toisella Olli Lindholmin kanssa duetoi Annika Eklund. Kappale *Sydämeni eksyi eteisees* on myöhemmin julkaistu vuoden 2006 kokoelmalla *[[Yön valoisa puoli]]*.

Single nousi Suomen viralliselle listalle kuuden viikon ajaksi ja oli ensimmäisellä viikolla listan kärkisijalla. Kyseessä oli Yön kaikkien aikojen ensimmäinen listaykköseksi noussut single.

Kappaleen on sanoittanut ja säveltänyt Juha Tapio. Myöhemmin Tapio esitti kappaleen itsekin, ja hänen oma versionsa levytettiin vuonna 2009 kokoelma-albumille *[[Suurenmoinen kokoelma 1999–2009]]*.

*Pettävällä jäällä* -kappaleen on levyttänyt myös Suvi Teräsniska Yö-tribuuttialbumilleen *[[Hän tanssi kanssa enkeleiden]]*.

## Muusikot
;Yö
*Olli Lindholm – laulu
*Daffy Terävä – kitara 
*Jukka Lewis – basso, taustalaulu
*Antti Mäkinen – rummut
*Mikko Kangasjärvi – kosketinsoittimet, haitari
;Vierailijat
*Annika Eklund – laulu (1)
*Laura Jaatinen – viulu (1, 2)
*Aliina Järvelä – viulu (1, 2)
*Pike Kontkanen – viulu (1, 2)
*Jari Latomaa – kitara, kosketinsoittimet, taustalaulu

## Kappaleet
#
#
#

## Lähteet
*Yö: Pettävällä jäällä Finnmusic.
*PETTÄVÄLLÄ JÄÄLLÄ Likaiset Legendat.

### Viitteet
L (täsmennyssivu)

**L** voi viitata esimerkiksi seuraaviin:

* L, latinalaisen kirjaimiston 12. kirjain, jota käytetään myös monen asian lyhenteenä tai tunnuksena
* *[[L (albumi)|L]]*, Juice Leskisen albumi
* *[[L (Godleyn & Cremen albumi)|L]]*, Godleyn & Cremen albumi
* *[[L (kirja)|L]]*, Erlend Loen romaani
* L, Death Note -manga- ja -animehahmo
* L, oikealta nimeltään Kim Myungsoo, korealainen laulaja Infinite-yhtyeessä
*L, neuvostoliittolainen höyryveturi.
A (täsmennyssivu)

**A** voi tarkoittaa seuraavia:

* A, latinalaisen ja kyrillisen kirjaimiston ensimmäinen kirjain, jota käytetään myös monen asian lyhenteenä tai tunnuksena
* A, brittiläinen rockyhtye
* *[[A (Jethro Tull)|A]]*, Jethro Tull -yhtyeen albumi
* *[[A (Andy Scott’s Sweet)|A]]*, Andy Scott’s Sweetin albumi
* A-vitamiini, eräs vitamiineista
* A, eräs veriryhmistä
* A, C-duuriasteikon kuudes sävel

## Lähteet
Kursori (yliopisto)

**Kursori** oli entisaikaan eurooppalaisissa yliopistoissa virkamies, jonka tehtävänä oli avustaa yliopiston rehtoria professorien valvonnassa. Virkanimike oli käytössä ainakin Uppsalan yliopistossa ja Helsingin yliopistossa. Kursorit raportoivat rehtorille, jos professorit laiminlöivät luentojen pitämiseen, ja he keräsivät ylioppilailta lukukausimaksut, asettivat väitöskirjat näytteille ilmoitustauluille sekä kantoivat hopeavaltikoita akateemisissa juhlissa. Nykyisin myös kursorien virat ovat muuttuneet tavallisiksi vahtimestarien viroiksi. Vuonna 1996 Helsingin yliopistossa oli kaksi kursoria ja kuusi pedelliä.

## Katso myös
*Pedelli

## Lähteet
Daniel Pietta

**Daniel Pietta** (s. 9. joulukuuta 1986 Krefeld) on saksalainen jääkiekkoilija, joka edustaa DEL-liigassa pelaavaa Krefeld Pinguinea. Pelipaikaltaan vasemmalta laukova, 184 senttimetriä pitkä ja 92 kilogrammaa painava Pietta on hyökkääjä. Hän kuuluu myös Saksan jääkiekkomaajoukkueeseen.

## Ura
### Seurajoukkueura
NHL-varaukseton Pietta on edustanut koko uransa, kaudesta 2003–2004 lähtien, Saksan DEL-liigan Krefeld Pinguinea. Parhaalla kaudellaan, kaudella 2014–2015, Pietta teki 52 pelissä tehot 17+42=59. Kaudella 2014–2015 Pietta pelasi Krefeldin paidassa myös jääkiekon mestareiden liigassa viisi ottelua tehden tehot 1+3=4.

### Maajoukkueura
Pietta pelasi ensimmäistä kertaa Saksan jääkiekkomaajoukkueen paidassa MM-kisoissa vuonna 2012. Maajoukkueessa hän oli debytoinut jo edellisenä vuonna. Pietta on kuulunut Saksan joukkueeseen myös vuosien 2013, 2014 ja 2015 MM-kilpailuissa. Hän on tehnyt niissä yhteensä tehot 1+1=2, jotka syntyivät kokonaisuudessaan vuoden 2015 kisoissa.

## Lähteet
Tie sydämeeni

**Tie sydämeeni** on syyskuussa 2005 ilmestynyt Yön single, jonka nimikappale on neljäs singlelohkaisu aikaisemmin helmikuussa julkaistulta albumilta *[[Kuolematon]]*. Se nousi Suomen viralliselle listalle suoraan ykköseksi ja pysyi listalla viiden viikon ajan.

Singlen toinen kappale *Ducadam* on versio chileläisestä 1970-luvun vallankumouslaulusta *[[El pueblo unido jamás será vencido]]*, jonka alun perin esitti paikalliseen nueva canción -laululiikkeeseen kuulunut Quilapayún. Sen teksti on kuitenkin täysin Jussi Hakulisen oma ja kertoo romanialaisesta jalkapallomaalivahdista Helmut Duckadamista. Kappale on myöhemmin julkaistu *Kuolematon*-albumin platinapainoksen bonuksena.

## Arvioita
*Findance: 

## Muusikot
;Yö
*Olli Lindholm – laulu
*Daffy Terävä – kitara 
*Jukka Lewis – basso, taustalaulu
*Antti Mäkinen – rummut
*Mikko Kangasjärvi – kosketinsoittimet
;Vierailijat
*Jussi Hakulinen – laulu (2), taustalaulu (1)
*Eeva Kontu – huilu (1)
*Jari Latomaa – kitara, kosketinsoittimet, taustalaulu

## Kappaleet
#
#

## Lähteet
*Yö: Tie sydämeeni Finnmusic.

### Viitteet